pythainlp/thai-wiki-dataset-v3 huggingface dataset:
โรงพยาบาลค่ายสุริยพงษ์

โรงพยาบาลค่ายสุริยพงษ์ เป็นโรงพยาบาลสังกัดกองทัพบก กองบัญชาการกองทัพไทย กระทรวงกลาโหม ให้บริการรักษาทั่วไป ผู้ป่วยในและผู้ป่วยนอก
== ประวัติ ==
ในปี พ.ศ. 2511 กองทัพบกได้ออกคำสั่งให้กองพันทหารม้าที่ 10 ซึ่งตั้งอยู่ค่ายจักรพงษ์ ตำบลดงพระราม อำเภอเมืองปราจีนบุรี จังหวัดปราจีนบุรี ย้ายมาอยู่ที่บ้านน้ำล้อม ตำบลในเวียง อำเภอเมืองน่าน จังหวัดน่าน (ค่ายสุริยพงษ์ในปัจจุบัน) และเมื่อมีหน่วยรบขึ้นในจังหวัดน่าน ก็สมควรจะต้องตั้งหน่วยให้การสนับสนุนขึ้นอีกหน่วยหนึ่ง โดยให้ใช้ อฉก.จังหวัดทหารบกน่าน (ส่วนแยก) และตั้งชื่อหน่วยว่า “ หน่วยจังหวัดทหารบกลำปาง (ส่วนแยกน่าน)” และให้มีหน่วยรักษาพยาบาลหนึ่งหน่วยชื่อว่า “หมวดพยาบาลจังหวัดทหารบกลำปาง (ส่วนแยกน่าน)” เป็นหมวดพยาบาลชั้น 2 มีผู้บังคับหมวดอัตราร้อยโท ในปี พ.ศ. 2512
ต่อมาในปี พ.ศ. 2515 กองทัพบกได้แก้ไขปรับปรุงจังหวัดทหารบก (ส่วนแยก) และได้ขยายหมวดพยาบาลจากชั้น 2 เป็นหมวดพยาบาลชั้น 1 ผู้บังคับหมวดอัตราร้อยเอก จนถึงปี พ.ศ. 2521 จึงได้ขยายสถานพยาบาลจากหมวดพยาบาลเป็นโรงพยาบาลจังหวัดทหารบกลำปาง (ส่วนแยก) และได้นำความกราบบังคมทูลฯ ขอพระราชทานชื่อจาก “โรงพยาบาลจังหวัดทหารบกลำปาง (ส่วนแยกน่าน)” เป็น “โรงพยาบาลค่ายสุริยพงษ์” ตามชื่อค่าย
โรงพยาบาลค่ายสุริยะพงษ์ได้รับอนุมัติจากกองทัพบก กองบัญชาการกองทัพไทย กระทรวงกลาโหมให้สร้างที่ทำการขึ้นใหม่ภายในฐานแสงเพ็ญ ตำบลฝายแก้ว อำเภอภูเพียง และได้ทำการเคลื่อนย้ายหน่วยไปประจำที่ตั้งแห่งใหม่ในวันที่ 5 ธันวาคม พ.ศ. 2552 ปัจจุบันประกอบด้วยทีมแพทย์ 3 คน พยาบาล 11 คน และผู้ช่วยพยาบาล 13 คน
=== วิสัยทัศน์ (Vision) ===
เป็นรพ.ทบ. ขนาด 30 เตียง ซึ่งดำรงไว้ซึ่งมาตรฐาน บริการดี เป็นที่เชื่อมั่นของกำลังพล ครอบครัวและประชาชนในพื้นที่
=== พันธกิจ (Mission) ===
1.      รพ.ทบ. ขนาด 30 เตียง ซึ่งดำรงไว้ซึ่งมาตรฐาน
2.     ให้บริการให้บริการส่งเสริมสุขภาพ  ป้องกันโรค รักษาและฟื้นฟูโรค แก่กำลังพลทหารและครอบครัว ตลอดจนประชาชนในพื้นที่ตามที่ได้รับมอบหมาย
3.     ให้บริการแพทย์สนาม และพร้อมตอบโต้ภัยพิบัติฉุกเฉิน
4.     พัฒนาบุคลากรทุกระดับให้สุขภาพดีและมีความสุข
== ทำเนียบผู้บริหารโรงพยาบาลค่ายสุริยพงษ์       ==
== อ้างอิง ==
== แหล่งข้อมูลอื่น ==
เว็บไซต์โรงพยาบาลค่ายสุริยพงษ์ 
โรงพยาบาลในจังหวัดน่าน 
โรงพยาบาลในสังกัดกองทัพบกไทย
สถานที่ที่ตั้งชื่อตามพระนามของเจ้านายฝ่ายเหนือ
สิ่งก่อสร้างในอำเภอภูเพียง
เมลินา เปเรซ

เมลินา นาวา เปเรซ (Melina Nava Perez) เกิดวันที่ 9 มีนาคม พ.ศ. 2522 ที่ไฮดีเสิร์ต, แคลิฟอร์เนีย เป็นนักมวยปล้ำอาชีพชาวโรมาเนีย เป็นที่รู้จักกันอย่างแพร่หลายในสมาคม ดับเบิลยูดับเบิลยูอี ใช้ชื่อว่า เมลินา (Melina) เคยเข้าร่วมประกวดการแข่งขันในรายการ ทัฟ อีนัฟ ซีซั่น 3 ในปี 2002 เธอมีการขึ้นเวทีที่แตกต่างจากดีวาส์คนอื่นคือเธอจะแยกขา 180 องศาขึ้นเวทีเป็นที่ฮือฮาในหมู่ผู้ชม เธอเริ่มอาชีพของเธอเป็นประกวดความงาม, ชนะเลิศการแข่งขันโมเดลลิงหลายอย่าง
เธอปรากฏตัวในWWEครั้งแรกในสแมคดาวน์ วันที่ 14 เมษายน 2005 โดยเป็นผู้จัดการของเอ็มเอ็นเอ็ม สมาชิกคือ เมลินา, จอห์นนี ไนโตร และ โจอี เมอร์คิวรี ต่อมาก็มีบทกลุ่มเอ็มเอ็นเอ็มแตกทีมลงเธอกับไนโตร ย้ายไปอยู่รอว์ จนถึงปี 2007 เธอได้พัฒนาฝีมือขึ้นไปจนเอาชนะมิกกี เจมส์คว้าแชมป์หญิงมาได้ แต่ก็เสียให้แคนดิซ มิเชลในเวลาไม่ถึง 4 เดือน เธอปล้ำค่อยข้างบ่อยมากในรอว์
ในปี 2008 เธอได้รับบทเปิดศึกกับเบท ฟีนิกซ์ ถึงแม้ว่าเธอจะแพ้ไปแต่ก็ทำให้เธอมีบทบาทมากขึ้นในรอว์ จนเธอได้รับบาจเจ็บขาผลิกทำให้เธอต้องพักไปนานถึง 5 เดือน และกลับมาในปลายปี 2008 เปิดศึกกับเบทต่อ และในปี 2009 เธอชนะเบทคว้าแชมป์กลับคืนมาได้
เธอถูกย้ายไปสแมคดาวน์ เปิดศึกกับมิเชล แมคคูล และเสียแชมป์ให้กับแมคคูลในเดอะแบช (2009) ไม่นานนักเธอกลับมารอว์ อีกครั้งและเอาชนะจิลเลียน ฮอลล์ที่เพิ่งชนะมิกกี เจมส์ได้แชมป์ดีวาส์และเอาชนะจิลเลียนคว้าแชมป์มาได้ รวมสมัยแชมป์ของเธอ แชมป์หญิง WWE 3 สมัย และแชมป์ดีวาส์ 2 สมัย ก่อนที่เธอจะถูกไล่ออกจาก WWE ในปี 2011
==ผลงานแสดง==
==ผลงานแชมป์ความสำเร็จ==
Pro Wrestling Illustrated
*PWI ranked her #3 of the best 50 female singles wrestlers in the PWI Female 50 in 2009
World Wrestling Entertainment
*WWE Divas Championship (2 times)
*WWE Women's Championship (3 times)
==บันทึก==
==อ้างอิง==
==แหล่งข้อมูลอื่น==
G.L.O.R.Y. profile 
Melina Perez on YouTube
Official Website
Melina Perez Official Fansite 
นักมวยปล้ำอาชีพหญิงชาวอเมริกัน‎
ชาวอเมริกันเชื้อสายเม็กซิโก
ผู้จัดการและผู้จัดการส่วนตัวมวยปล้ำอาชีพ
รายชื่อโรงเรียนในจังหวัดพระนครศรีอยุธยา

== ภาพรวม ==
จังหวัดพระนครศรีอยุธยามีโรงเรียนทั้งหมด 430 โรงเรียน โดยแบ่งตามสังกัดและอำเภอที่ตั้งดังนี้
== รายชื่อโรงเรียนในจังหวัดพระนครศรีอยุธยาแบ่งตามสังกัด ==
=== สำนักงานคณะกรรมการการศึกษาขั้นพื้นฐาน ===

จังหวัดพระนครศรีอยุธยามีโรงเรียนสังกัด สพฐ. จำนวน 364 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาพระนครศรีอยุธยา (สพม.พระนครศรีอยุธยา) จำนวน 29 โรงเรียน โรงเรียนสังกัดสำนักงานเขตพื้นที่การศึกษาประถมศึกษาพระนครศรีอยุธยาทั้ง 2 เขตจำนวน 335 โรงเรียน
เขตพื้นที่การศึกษาประถมศึกษาของจังหวัดพระนครศรีอยุธยาแบ่งดังนี้
สำนักงานเขตพื้นที่การศึกษาประถมศึกษาพระนครศรีอยุธยา เขต 1 (สพป.พระนครศรีอยุธยา เขต 1) ประกอบด้วยอำเภอพระนครศรีอยุธยา อำเภอท่าเรือ อำเภอนครหลวง อำเภอบางปะหัน อำเภอบ้านแพรก อำเภอภาชี อำเภอมหาราช อำเภอวังน้อย และอำเภออุทัย
สำนักงานเขตพื้นที่การศึกษาประถมศึกษาพระนครศรีอยุธยา เขต 2 (สพป.พระนครศรีอยุธยา เขต 2) ประกอบด้วยอำเภอบางซ้าย อำเภอบางไทร อำเภอบางบาล อำเภอบางปะอิน อำเภอผักไห่ อำเภอลาดบัวหลวง และอำเภอเสนา
==== สำนักงานเขตพื้นที่การศึกษามัธยมศึกษาพระนครศรีอยุธยา ====
จังหวัดพระนครศรีอยุธยาอยู่ในเขตพื้นที่การศึกษามัธยมศึกษาพระนครศรีอยุธยา และมีโรงเรียนในสังกัดจำนวน 29 โรงเรียน โดยแบ่งเป็น 5 สหวิทยาเขตได้แก่
สหวิทยาเขตพระนครศรีอยุธยา 1 รับผิดชอบโรงเรียนในพื้นที่อำเภอพระนครศรีอยุธยา (โรงเรียนปากกรานพิทยาและโรงเรียนอยุธยาวิทยาลัย) อำเภอบางบาล (โรงเรียนบางบาล)อำเภอบางปะหัน (โรงเรียนบางปะหัน) และอำเภอมหาราช
สหวิทยาเขตพระนครศรีอยุธยา 2 รับผิดชอบโรงเรียนในพื้นที่อำเภอพระนครศรีอยุธยา (โรงเรียนจอมสุรางค์อุปถัมภ์และโรงเรียนอยุธยานุสรณ์) อำเภอวังน้อย (โรงเรียนวังน้อย "พนมยงค์วิทยา") และอำเภออุทัย (โรงเรียนอุทัย)
สหวิทยาเขตพระนครศรีอยุธยา 3 รับผิดชอบโรงเรียนในพื้นที่อำเภอบางไทร อำเภอบางปะอิน (โรงเรียนบางปะอิน โรงเรียนอุดมศีลวิทยาโรงเรียนบางปะอิน“ราชานุเคราะห์ ๑”)อำเภอลาดบัวหลวง และอำเภอวังน้อย (โรงเรียนวิเชียรกลิ่นสุคนธ์อุปถัมภ์)
'มา'สหวิทยาเขตพระนครศรีอยุธยา 4 รับผิดชอบโรงเรียนในพื้นที่อำเภอท่าเรือ อำเภอนครหลวง อำเภอบ้านแพรก (โรงเรียนบ้านแพรกประชาสรรค์) และอำเภอภาชี (
อีรีนา วอล์กเกอร์

เจ้าหญิงอีรีนาแห่งโรมาเนีย (Principesa Elena a României fostă Principesă de Hohenzollern-Sigmaringen) ประสูติเมื่อวันที่ 28 กุมภาพันธ์ พ.ศ. 2496 ที่เมืองโลซาน ประเทศสวิตเซอร์แลนด์ เป็นพระราชธิดาองค์ที่สาม ในสมเด็จพระราชาธิบดีมีไฮที่ 1 แห่งโรมาเนีย กับสมเด็จพระราชินีแอนน์แห่งโรมาเนีย
เจ้าหญิงอีรีนาทรงอภิเษกสมรสกับ จอห์น ครูเกอร์ ในวันที่ 4 ตุลาคม พ.ศ. 2526 ที่เมืองสก็อตเดลในรัฐแอริโซนา สหรัฐ จัดพิธีอย่างเป็นทางการ และในวันที่ 11 กุมภาพันธ์ พ.ศ. 2527 ได้ทำพิธีทางศาสนา ที่โบสถ์โฮลี ทรินิตี ในฟีนิกซ์ (รัฐแอริโซนา)
ทั้งคู่ได้หย่าร้างกันในวันที่ 24 พฤศจิกายน พ.ศ. 2546 มีพระโอรส 1 พระองค์และพระธิดา 1 พระองค์
ไมเคิล ครูเกอร์ เกิดวันที่  25 กุมภาพันธ์ พ.ศ. 2528
แองเจลิกา ครูเกอร์ เกิดวันที่  29 ธันวาคม พ.ศ. 2529
== อ้างอิง ==
http://en.wikipedia.org/wiki/Princess_Irina_of_Romania
http://casa-regala.blogspot.com/2008/06/regi-si-regine-au-aplaudat-minute-in.html 
Royal House of Romania 
The official website of The Romanian Royal Family
อ
อ
บุคคลจากโลซาน
มีไฮที่ 1 แห่งโรมาเนีย
พระครูสัญญาบัตร

พระครูสัญญาบัตรจัดเป็นสมณศักดิ์สัญญาบัตรชั้นแรก เป็นพระครูมีราชทินนาม ในสมัยพ่อขุนรามคำแหงมหาราชแห่งกรุงสุโขทัยเรียกว่า"ปู่ครู" ต่อมาในสมัยพระมหาธรรมราชาที่ 1 ได้เปลี่ยนคำนำหน้าจากปู่ครูเป็นพระครู และโปรดให้มีราชทินนามสืบมาจนถึงปัจจุบัน พระครูสัญญาบัตรเป็นชื่อประเภทสมณศักดิ์ เครื่องหมายสมณศักดิ์ใช้คำว่าพระครูนำหน้าราชทินนาม แต่ในสัญญาบัตรมิได้กำหนดว่าเป็นพระครูสัญญาบัตรชั้นใดหรือตำแหน่งใด ก็จะมีพัดยศเป็นเครื่องแสดงชั้นหรือตำแหน่งนั้นๆ เมื่อได้เลื่อนตำแหน่ง จะไม่เปลี่ยนสัญญาบัตร คงเปลี่ยนเฉพาะพัดยศ และมีประกาศมหาเถรสมาคมแสดงความเป็นพระครูสัญญาบัตรตำแหน่งใดและชั้นใด ในปัจจุบันผู้ที่จะได้รับพระราชทานตั้งเป็นพระครูสัญญาบัตรต้องเป็นพระสังฆาธิการเท่านั้น เมื่อจะทรงแต่งตั้งครั้งแรกจัดชั้นและตำแหน่งให้เหมาะสมในการปกครอง หรือเหมาะสมกับวิทยฐานะ
พระครูสัญญาบัตรจัดโดยชั้นมี 4 ชั้น คือ
ชั้นพิเศษ (ชพ.)
ชั้นเอก (ชอ.)
ชั้นโท (ชท.)
ชั้นตรี (ชต.)
และแยกแยะชนิดของแต่ละชั้นตามความเหมาะสมในตำแหน่งการปกครองคณะสงฆ์ ในปัจจุบันพอกำหนดได้ดังนี้
{|class="wikitable"
!พระครูสัญญาบัตร ชั้นพิเศษ
!พระครูสัญญาบัตร ชั้นเอก
!พระครูสัญญาบัตร ชั้นโท
!พระครูสัญญาบัตร ชั้นตรี
!พระครูสัญญาบัตร ฝ่ายวิปัสสนาธุระ
! อื่นๆ
|-
| VALIGN = "TOP"|
ที่ปรึกษาเจ้าคณะจังหวัด
ที่ปรึกษาเจ้าคณะอำเภอ
เจ้าคณะอำเภอ
เทียบเจ้าคณะอำเภอ
ที่ปรึกษาเจ้าคณะตำบล
เจ้าอาวาสพระอารามหลวง
รองเจ้าอาวาสพระอารามหลวง
ผู้ช่วยเจ้าอาวาสพระอารามหลวง
เทียบผู้ช่วยเจ้าอาวาสพระอารามหลวง
| VALIGN = "TOP"|
ที่ปรึกษาเจ้าคณะจังหวัด
ที่ปรึกษาเจ้าคณะอำเภอ
ที่ปรึกษาเจ้าคณะตำบล
เจ้าอาวาสพระอารามหลวง
เจ้าคณะอำเภอ
เทียบเจ้าคณะอำเภอ
รองเจ้าอาวาสพระอารามหลวง
ผู้ช่วยเจ้าอาวาสพระอารามหลวง
เทียบผู้ช่วยเจ้าอาวาสพระอารามหลวง
รองเจ้าคณะอำเภอ
เจ้าคณะตำบล
เจ้าอาวาสวัดราษฎร์
| VALIGN = "TOP"|
เจ้าอาวาสพระอารามหลวง
เจ้าคณะอำเภอ
เทียบเจ้าคณะอำเภอ
รองเจ้าอาวาสพระอารามหลวง
ผู้ช่วยเจ้าอาวาสพระอารามหลวง
เทียบผู้ช่วยเจ้าอาวาสพระอารามหลวง
รองเจ้าคณะอำเภอ
เจ้าคณะตำบล
รองเจ้าคณะตำบล
เจ้าอาวาสวัดราษฎร์
รองเจ้าอาวาสวัดราษฎร์
| VALIGN = "TOP"|
เจ้าอาวาสพระอารามหลวง
รองเจ้าอาวาสพระอารามหลวง
เจ้าคณะตำบล
ภาค9เจ้าอาวาสวัดราษฎร์
| VALIGN = "TOP"|
ผู้ช่วยเจ้าอาวาสพระอารามหลวง ชั้นเอก
เทียบผู้ช่วยเจ้าอาวาสพระอารามหลวง ชั้นเอก
เจ้าคณะตำบล ชั้นเอก
เจ้าอาวาสวัดราษฎร์ ชั้นโท
| VALIGN = "TOP"|
รองเจ้าอาวาสวัดราษฎร์
ผู้ช่วยเจ้าอาวาสวัดราษฎร์
|}
== บทความที่เกี่ยวข้อง ==
พระสังฆาธิการ
สมณศักดิ์
สมณศักดิ์ไทย
การล้อมออร์เลอ็อง

การล้อมออร์เลอ็อง (Siege of Orléans) เป็นยุทธการในสงครามร้อยปี ที่เกิดขึ้นระหว่างวันที่ 12 ตุลาคม ค.ศ. 1428 ถึงวันที่ 8 พฤษภาคม ค.ศ. 1429 ที่เมืองออร์เลอ็องในฝรั่งเศส เป็นการต่อสู้ระหว่างกองทัพของฝ่ายราชอาณาจักรอังกฤษที่นำโดยจอห์น แทลบอต เอิร์ลแห่งชรูส์บรีที่ 1, ทอมัส มอนทาคิวต์ เอิร์ลแห่งซอลส์บรีที่ 4 และวิลเลียม เดอ ลา โพล ดยุคแห่งซัฟฟอล์กที่ 1 และฝ่ายราชอาณาจักรฝรั่งเศสและราชอาณาจักรสกอตแลนด์ที่นำโดยฌ็อง เดอ ดูนัว (Jean de Dunois ,Jean de Dunois), ฌีล เดอ แร (Gilles de Rais ,Gilles de Rais) โจนออฟอาร์ก และฌ็อง เดอ บร็อส (Jean de Brosse , Jean de Bross) ผลของการล้อมเมืองครั้งนี้ฝรั่งเศสเป็นฝ่ายได้รับชัยชนะอย่างเด็ดขาด ในด้านความเสียหาย ฝ่ายอังกฤษมีผู้เสียชีวิต 4,000 คน ส่วนฝ่ายฝรั่งเศสมีผู้เสียชีวิตกว่า 2,000 คน
ชัยชนะของฝรั่งเศสในการรักษาเมืองออร์เลอ็องเป็นจุดของความเปลี่ยนแปลงของสงครามร้อยปี และเป็นสงครามใหญ่สงครามแรกที่โจนออฟอาร์ก เข้ามามีบทบาท ชัยชนะทางการทหารครั้งนี้เป็นชัยชนะครั้งใหญ่ครั้งแรกของฝ่ายฝรั่งเศสหลังจากที่พ่ายแพ้ต่ออังกฤษอย่างยับเยินในยุทธการที่อาแฌ็งกูร์ (Battle of Agincourt) ในปี ค.ศ. 1415 เมื่อเริ่มการล้อมเมืองอังกฤษอยู่ในสภาพที่แข็งแกร่งที่สุดของการมีอำนาจในฝรั่งเศส นอกจากนั้นออร์เลอ็องก็ยังเป็นจุดยุทธศาสตร์สำคัญของทั้งสองฝ่าย จุดประสงค์ของการล้อมเมืองครั้งนี้ถ้าออร์เลอ็องเสียเมืองก็เท่ากับว่าจอห์นแห่งแลงคาสเตอร์ ดยุคแห่งเบดฟอร์ดที่ 1 (John of Lancaster, 1st Duke of Bedford) ผู้เป็นผู้สำเร็จราชการแทนพระองค์ในพระเจ้าเฮนรีที่ 6 แห่งอังกฤษ สามารถทำได้ทำตามพระประสงค์ของพระเจ้าเฮนรีที่ 5 แห่งอังกฤษในการได้รับชัยชนะต่อฝรั่งเศสทั้งหมด อังกฤษดูเหมือนจะได้รับชัยชนะเมื่อการล้อมเมืองผ่านไปได้ราวหกเดือน แต่ก็มาพ่ายแพ้เพียงเก้าวันหลังจากการเข้าร่วมรบโดย
โจนออฟอาร์ก
== ดูเพิ่ม ==
สงครามร้อยปี
โจนออฟอาร์ก
==หมายเหตุ==
== อ้างอิง ==
===ข้อมูลทั่วไป===
[ link]
[ link]
[ link]
[ link]
==อ่านเพิ่ม==
==แหล่งข้อมูลอื่น==
Medieval History Database: Records for Units at the Siege of Orleans
สงครามร้อยปี
สงครามในคริสต์ทศวรรษ 1420
ออร์เลอ็อง
การล้อมเกี่ยวข้องกับฝรั่งเศส
การล้อมเกี่ยวข้องกับอังกฤษ
โคริโทซอรัส

โคริโทซอรัส (Corythosaurus) เป็นไดโนเสาร์จำพวกแฮดโดรซอร์ อาศัยช่วงปลายยุคครีเตเซียส เมื่อ 65 ล้านปีก่อน ขนาด 12 เมตร ริว เท ซูน ฟอสซิลของมันพบที่ทวีปอเมริกาเหนือ ชื่อแปลว่ากิ้งก่ามงกุฏ ลักษณะปากของโคริโทซอรัสคล้ายกระสุนปืน สามารถกินหินได้อย่างสบาย ๆ เลยทีเดียว มันเป็นหนึ่งในเหยื่อ ที่โปรดปราณ ของ ไทรันโนซอรัส
ไดโนเสาร์ในยุคครีเทเชียส
กานพลู

กานพลู เป็นไม้ยืนต้น สูง 5 – 10 เมตร ใบเดี่ยว เรียงตรงข้าม รูปวงรีหรือรูปใบหอก กว้าง 2.5 – 4 ซม. ยาว 6 – 10 ซม. ขอบเป็นคลื่น ใบอ่อนสีแดงหรือน้ำตาลแดง เนื้อใบบางค่อนข้างเหนียว ผิวมัน ดอกช่อ ออกที่ซอกใบ กลีบดอกสีขาวและร่วงง่าย กลีบเลี้ยงและฐานดอกสีแดงหนาแข็ง ผลเป็นผลสด รูปไข่
== ประโยชน์ ==
ในตำรายาไทย ใช้ดอกตูมแห้งแก้ปวดฟัน โดยใช้ดอกแช่เหล้าเอาสำลีชุบอุดรูฟัน และใช้ขนาด 5 – 8 ดอก ชงน้ำเดือด ดื่มเฉพาะส่วนน้ำหรือใช้เคี้ยวแก้ท้องเสีย ขับลม แก้ท้องอืดเฟ้อ นอกจากนี้ใช้ผสมในยาอมบ้วนปากดับกลิ่นปาก พบว่าในน้ำมันหอมรเหยที่กลั่นจากดอกมีสารยูเจนอล ซึ่งมีฤทธิ์เป็นยาชาเฉพาะที่ จึงใช้แก้ปวดฟัน และมีฤทธิ์ลดการบีบตัวของลำไส้ ทำให้เกิดอาการปวดท้องลดลง ช่วยขับน้ำดี ลดอาการจุกเสียดที่เกิดจากการย่อยไม่สมบูรณ์ และสามารถฆ่าเชื้อแบคทีเรียหลายชนิดเช่น เชื้อโรคไทฟอยด์ บิดชนิดไม่มีตัว เชื้อหนองเป็นต้น นอกจากนี้ยังกระตุ้นให้มีการหลั่งเมือก และลดการเป็นกรดในกระเพาะอาหารด้วย
น้ำมันสกัดจากกานพลูความเข้มข้น 30 ไมโครกรัมต่อมิลลิลิตรสามารถยับยั้งการเจริญของ Lactococcus garvieae ในอาหารเลี้ยงเชื้อได้ เมื่อนำอาหารปลาที่ผสมน้ำมันกานพลูในอัตราส่วน 3% (w/w) มาเลี้ยงปลานิล ทำให้จำนวนการตายเนื่องจากการติดเชื้อ L. garvieae ในปลานิลลดน้อยลง กานพลูเป็นส่วนประกอบในเครื่องเทศที่เรียกมสาลาของอินเดีย ใช้ผสมในบุหรี่กานพลูหรือ kretex ซึ่งเป็นที่นิยมในอินโดนีเซีย ส่วนที่ใช้เป็นเครื่องเทศคือดอกตูมรวมกับก้านดอก
== อ้างอิง ==
== แหล่งข้อมูลอื่น ==
เครื่องเทศ
สกุลชมพู่
พืชที่มีฤทธิ์ยับยั้งแบคทีเรีย
สมุนไพรไทย
พืชที่ใช้ในอายุรเวท
พืชที่พบในประเทศอินโดนีเซีย
ดยุกแห่งออร์เลอ็อง

ดยุคแห่งออร์เลอองส์ (Duc d'Orléans, Duke of Orléans) เป็นตำแหน่งสูงสุดตำแหน่งหนึ่งในบรรดาตำแหน่งขุนนางสืบตระกูลของฝรั่งเศสที่เริ่มมาตั้งแต่คริสต์ศตวรรษที่ 14 เรียกกันว่าเป็นตำแหน่ง “เจ้าชายสืบสายพระโลหิต” ตำแหน่งดยุคแห่งออร์เลอองส์เป็นตำแหน่งเฉพาะสำหรับเจ้าชายผู้มีเชื้อสายใกล้ที่สุดกับพระบรมวงศานุวงศ์ฉะนั้นจึงถือว่าเป็นสายรองจากสายที่เป็นประมุขของราชอาณาจักรเป็นรองก็แต่เพียงผู้เป็นทายาทโดยตรงเท่านั้น
ระหว่างสมัยอองเซียง เรฌีมผู้ถือตำแหน่งนี้มักจะมีบทบาททางการเมือง ผู้ได้เป็นพระมหากษัตริย์ฝรั่งเศสจากราชวงศ์ออร์เลอองส์องค์แรกคือพระเจ้าหลุยส์ที่ 12 แห่งฝรั่งเศส ในคริสต์ศตวรรษที่ 15 หลุยส์ ฟิลิปป์ที่ 2 ดยุคแห่งออร์เลอองส์ผู้เป็นดยุคแห่งออร์เลอองส์องค์ที่ 5 มีส่วนในการทำลายการปกครองยุคโบราณ ในฐานะหัวหน้าฝ่าย “ออร์เลอองนิสต์” (Orleanist) ที่พาเลส์รอยาลหลุยส์ ฟิลิปป์ท้าทายอำนาจของพระเจ้าหลุยส์ที่ 16 แห่งฝรั่งเศสผู้เป็นลูกพี่ลูกน้องที่ประทับอยู่ในลูฟร์ แต่ผู้ที่ได้เป็นพระเจ้าแผ่นดินฝรั่งเศสก็คือพระโอรสของหลุยส์ ฟิลิปป์ที่ขึ้นครองราชย์ในปี ค.ศ. 1830 หลังจากการปฏิวัติในเดือนกรกฎาคมในพระนามว่าพระเจ้าหลุยส์-ฟิลิปป์ที่ 1 แห่งฝรั่งเศส ผู้สืบเชื้อสายของราชตระกูลนี้คือผู้อ้างสิทธิในราชบัลลังก์ (pretender) ออร์เลอองนิสต์ และเป็นตำแหน่งที่ใช้กับสมาชิกหลายพระองค์ในราชตระกูล ผู้ถือตำแหน่งนี้มีศักดิ์เป็น “Serene Highness”
== อ้างอิง ==
== ดูเพิ่ม ==
ราชวงศ์ออร์เลอองส์
ราชวงศ์ออร์เลอ็อง
*
แห้วหมู

แห้วหมู  หรือหญ้าแห้วหมู หรือ หญ้าขนหมู เป็นพืชใบเลี้ยงเดี่ยวในวงศ์กก เป็นพืชจำพวกไม้ล้มลุก ลำต้นอยู่ใต้ดิน มีลักษณะเป็นหัวกลม สั้น มีตาจำนวนมาก และสามารถแทงไหลไปได้ไกลแล้วเกิดหัวใหม่เจริญขึ้นต้นเหนือดิน ใบของแห้วหมูเกิดที่ลำต้น ชิดแน่นโดยเป็นกาบใบหุ้มซ้อนม้วนทับกัน ชูขึ้นเหมือนลำต้นแล้วแผ่เป็นแผ่นใบแบนรูปแถบยาว ปลายแหลม กลางใบเป็นสันร่อง ผิวใบเรียบสีเขียวเข้ม กว้างประมาณ 0.5 เซนติเมตร ยาว 25 เซนติเมตร ดอกของแห้วหมูเกิดที่ปลายยอด ก้านช่อดอกเป็นรูปเหลี่ยมสีเขียวเข้มแทงขึ้นสูง ยาวประมาณ 30 เซนติเมตร แล้วแตกเป็นช่อย่อยอีกหลายช่อ ดอกย่อยสีน้ำตาลจำนวนมาก ผลรูปขอบขนาน ปลายแหลมสีน้ำตาลหรือดำ ขยายพันธุ์ด้วยเมล็ดหรือหัวใต้ดิน
==ปัญหาการเป็นวัชพืช==
แห้วหมูจัดเป็นวัชพืชที่มีการกระจายพันธุ์สูงในเขตร้อน  ทำให้ผลผลิตของพืชเศรษฐกิจลดลง เพราะสามารถแย่งอาหารในดินแล้วยังสร้างมีฤทธิ์ทางอัลลีโลพาที เป็นวัชพืชที่กำจัดยากเพราะมีหัวใต้ดิน และทนทานต่อสารกำจัดวัชพืช ไกลโฟเสตสามารถกำจัดแห้วหมูได้แต่ต้องใช้ซ้ำ
==การใช้ประโยชน์==

===ยาพื้นบ้าน===
แห้วหมูมีคุณสมบัติเป็นสมุนไพร ซึ่งหัวมีรสเผ็ดขมเล็กน้อย ใช้ขับลม ส่วนสารสกัดจากรากมีฤทธิ์ขับปัสสาวะ
เป็นยารักษาไข้เลือดออกเบื้องต้น โดยตำให้ละเอียดผสมเหล้าขาว 35 หรือ 40 ดีกรี 1 ขวด แช่ประมาณครึ่งชั่วโมง กรองเอาเฉพาะเหล้าดื่ม 1 แก้ว เพื่อขับพิษไข้ให้อาเจียนออกจนหมด หากไข้ยังสูงอยู่ดื่มได้อีก 1 แก้ว จากนั้นพาผู้ป่วยไปพบแพทย์
ตำรับยาอายุรเวทของอินเดีย ใช้แก้ไข้ ความผิดปกติในทางเดินอาหาร
ชาวอาหรับในบริเวณเลอวานต์นำหัวไปอบให้ร้อน ใช้ประคบบริเวณที่บวม
ตำรายาจีนเรียกเซียงฟู่ (ภาษาจีนกลาง) หรือเฮียวหู้ (ภาษาจีนแต้จิ๋ว) รากใช้เป็นยาแก้ปวด แก้อักเสบ
===แพทย์แผนใหม่===
ใช้แห้วหมูรักษาอาการคลื่นเหียน อาการอักเสบ ลดความเจ็บ ผ่อนคลายกล้ามเนื้อ มีสารที่มีฤทธิ์ทางเภสัชศาสตร์หลายชนิดเช่น: α-cyperone β-selinene cyperene cyperotundone patchoulenone sugeonol kobusone และ isokobusone 	สารสกัดจากหัวที่สกัดด้วยเอทานอล มีฤทธิ์ยับยั้งเอนไซม์แซนธีน- ออกซิเดส
===อาหาร===
แม้ว่าหัวจะมีรสขมแต่ก็มีคุณค่าทางอาหาร  ในทวีปแอฟริกาใช้เป็นอาหารเวลาขาดแคลน และเป็นอาหารนกในเวลาอพยพ
== อ้างอิง ==
==แหล่งข้อมูลอื่น==
Flora Europaea: Cyperus rotundus
USDA Plants Profile: Cyperus rotundus
USDA Natural Resources Conservation Service: Cyperus rotundus (pdf file)
Use in Chinese and Ayurvedic medicine
A Tel-Aviv University study mentioning its nutritional importance for migrating birds (in Hebrew)
Contains a detailed section on Cyperus rotundus, as well as a discussion of health benefits and Ayurvedic usage. Available online at https://web.archive.org/web/20110616192931/http://www.toddcaldecott.com/index.php/herbs/learning-herbs/310-musta
สกุลกก
พืชที่รับประทานได้
พืชที่มีฤทธิ์ต้านอนุมูลอิสระ
สมุนไพรไทย
พืชที่ใช้ในอายุรเวท
ยุคมืดของกัมพูชา

ยุคมืดของกัมพูชา (យុគអន្ធកាលនៃកម្ពុជា) เริ่มขึ้นหลังจากอาณาจักรพระนครเริ่มอ่อนแอลง ประเทศราชประกาศตัวเป็นอิสระ เกิดความวุ่นวายในราชอาณาจักร จนในที่สุดเกิดการล่มสลายของอาณาจักรพระนคร โดยการยึดครองของสยาม
== ยุคเสื่อมของอาณาจักรเขมร ==
อาณาจักรเขมร ในสมัยพระเจ้าชัยวรมันที่ 8 (พ.ศ. 1786-1838) ความไม่มั่นคงภายในอาณาจักรเริ่มเกิดขึ้น ประเทศราชเกิดการแข็งข้อ พ่อขุนผาเมืองเจ้าเมืองราดร่วมมือกับพ่อขุนบางกลางหาว แข็งเมืองไม่ขึ้นกับพระนคร และต่อมาได้ก่อตั้งอาณาจักรสุโขทัยขึ้น ในช่วงนี้มีการเปลี่ยนศาสนาจากศาสนาพุทธนิกายมหายานมานับถือพระศิวะเหมือนเดิม และได้ทำลายภาพจำหลักหินที่เป็นรูปพระพุทธเจ้า ทำลายภาพสลักหินที่เกี่ยวกับพุทธประวัติออกไปจากปราสาทหลายแห่ง อาทิ ปราสาทตาพรหม หลังจากสิ้นรัชสมัยของพระเจ้าชัยวรมันที่ 8 อาณาจักรเขมรเสื่อมอำนาจลงอย่างมาก
ราชวงศ์ต่างๆเริ่มเกิดการแย่งชิงราชสมบัติกัน ในช่วงนี้ไม่มีสิ่งปลูกสร้างใดๆเกิดขึ้น หัวเมืองต่างๆเริ่มกบฏแข็งข้อและแยกตัวออก รวมไปถึงการขึ้นเป็นใหญ่ของ"อาณาจักรสุโขทัย"
== การล่มสลายของอาณาจักรเขมร ==
พ.ศ. 1896 ในสมัยพระเจ้าอู่ทองแห่งกรุงศรีอยุธยา อาณาจักรเขมรก็ถูกกองทัพกรุงศรีอยุธยานำโดยขุนหลวงพระงั่วซึ่งเป็นพี่เมียของพระเจ้าอู่ทองยกทัพโจมตียึดเป็นเมืองขึ้น กองทัพไทยจากพระนครศรีอยุธยาไปรวมกำลังที่นครโคราปุระหรือโคราชหรือนครราชสีมา แล้วแยกกองทัพลงไปโจมตีกัมพูชาเป็น 3 ทางมีทหารไทย มอญ ลาวรวมกันประมาณ 50,000 คนและสามารถทำให้อาณาจักรขอมแตกได้ อาณาจักรเขมรจึงกลายเป็นเมืองขึ้นของอยุธยา เป็นผลให้อาณาจักรเขมรล่มสลายอย่างสิ้นเชิง จนไม่สามารถฟื้นฟูอาณาจักรให้กลับมายิ่งใหญ่ตามเดิมได้
== ยุคมืดของกัมพูชา==
หลังจากนั้นมาเขมรก็กลายเป็นประเทศราชของสยาม ต่อมาในปี พ.ศ. 1936 อาณาจักรเขมรแข็งเมืองจนสมเด็จพระราเมศวร กษัตริย์แห่งกรุงศรีอยุธยาส่งกองทัพไปยึดเมืองพระนครเมืองหลวงของเขมรได้อีกครั้ง ประมาณว่ากองทัพไทยยกทัพไป 2 ทางมีทหารรวมกันระหว่าง 40,000 – 50,000 คน ในขณะที่กองทัพเขมรมีทหารระดมมาจากทั่วแคว้นประมาณ 100,000 คน ต่อมาในปีพ.ศ. 1974 อาณาจักรเขมรเกิดแข็งเมืองไม่ยอมส่งเครื่องบรรณาธิการมายังกรุงศรีอยุธยา สมเด็จพระบรมราชาธิราชที่ 2 โอรสของเจ้านครอินทร์หรือสมเด็จพระอินทราชายกทัพหลวงจากกรุงศรีอยุธยา คาดกันว่ามีกำลังพลประมาณ 60,000 คนไปตีเมืองพระนครของเขมร ยุทธวิธีรบของทหารไทยจากพระนครศรีอยุธยาจัดกำลังออกเป็น 2 กองทัพแรกคือกองทัพบกมีกำลัง 50,000 คนเข้าตีเขมรตรงด้านหน้ามีทั้งทหารช้าง ทหารม้า ทหารราบเครื่องทำลายกำแพงและทหารธนู กองทัพเรือมีกำลัง 10,000 คนล่องเรือไปทางแม่น้ำโขงเป็นเรือพายขนาดใหญ่จู่โจมทางด้านหลัง ฝ่ายอาณาจักรเขมรนั้นได้เกณฑ์ทหารตั้งรับจากทั่วอาณาจักรมีกำลังมากกว่าทหารไทย ประมาณกันว่ามีจำนวนระหว่าง 70,000 – 75,000 คน ประกอบด้วยพลเดินเท้าใช้ดาบยาว 2 มือและดาบยาวกับโล่หรือดั้งป้องกันตัว ทหารธนูมีกำลังพล 1 ใน 5 ของทหารทั้งหมด กองทหารม้ามีหอกยาว ทวนและโตมรพร้อมกับดาบยาวที่เอว เมืองพระนครของเขมรถูกทำลายจนต้องย้ายเมืองหลวงจากเมืองพระนครไปที่เมืองจตุรพักตร์ที่ตั้งของกรุงพนมเปญในปัจจุบัน และต่อมาย้ายไปเมืองละแวกใกล้ริมทะเลสาบเขมร และย้ายไปเมืองศรีสุนทร และเมืองอุดงมีชัย ตามลำดับ
การที่กองทัพไทยตีเมืองพระนครแตกทำให้ขอมหรือเขมรสิ้นอาณาจักร เขมรอยู่ในการปกครองของไทยเรื่อยมาตั้งแต่สมัย อยุธยา กรุงธนบุรี ถึงกรุงรัตนโกสินทร์ ต่อมาเกิดสงครามอานามสยามยุทธในสมัยรัชกาลที่3 ทำให้กัมพูชากลายเป็นรัฐอารักขาระหว่างสยามและญวณก่อนที่จะตกเป็นอาณานิคมของฝรั่งเศสในเวลาต่อมา
ประวัติศาสตร์กัมพูชา
หม่อมเจ้าธานีเสิกสงัด ชุมพล

พันตรี หม่อมเจ้าธานีเสิกสงัด ชุมพล  พระโอรสใน พระเจ้าบรมวงศ์เธอ กรมหลวงสรรพสิทธิประสงค์และหม่อมบุญยืน ชุมพล ณ อยุธยา ในขณะที่พระบิดาดำรงตำแหน่งข้าหลวงข้าหลวงใหญ่ผู้สำเร็จราชการมณฑลลาวกาว (มณฑลอีสาน)
==พระประวัติ==
พันตรี หม่อมเจ้าธานีเสิกสงัด ชุมพล พระโอรสใน พระเจ้าบรมวงศ์เธอ กรมหลวงสรรพสิทธิประสงค์และหม่อมบุญยืน ชุมพล ณ อยุธยา บุตรีในท้าวไชยบุตร (บุดดี บุญรมย์)  หลานเจ้าราชบุตรสุ่ย เจ้าเมืองอุบลราชธานี  ประสูติเมื่อวันที่ 15 ธันวาคม พ.ศ. 2445 ทรงมีพระพระเชษฐาและพระเชษฐภคินีที่ร่วมหม่อมมารดา 4 พระองค์ คือ
หม่อมเจ้าหญิงบุญจิราธร ชุมพล (มีพระนามเดิมว่าหม่อมเจ้าหญิงจิรบุญญ์ณี)
หม่อมเจ้าฐิติศักดิ์วิบูลย์ ชุมพล
หม่อมเจ้าธานีเสิกสงัด ชุมพล (พระองค์เอง)
หม่อมเจ้าหญิงนงนิตย์จำเนียร ชุมพล
และทรงมีพระเชษฐา พระเชษฐภคินี พระขนิษฐาต่างพระมารดา คือ
หม่อมเจ้าอุปลีสาณ ชุมพล (ประสูติแต่หม่อมเจียงคำ ชุมพล ณ อยุธยา)
หม่อมเจ้ากมลีสาณ ชุมพล (ประสูติแต่หม่อมเจียงคำ ชุมพล ณ อยุธยา)
หม่อมเจ้าหญิงจงใจถวิล ชุมพล (ประสูติแต่หม่อมจำเริญ ชุมพล  ณ อยุธยา)
หม่อมเจ้าชมิยบุตร ชุมพล (ประสูติแต่หม่อมคำเมียง ชุมพล ณ อยุธยา)
หม่อมเจ้าชุมปกบุตร ชุมพล (ประสูติแต่หม่อมปุ๊ก ชุมพล ณ อยุธยา)
หม่อมเจ้าธานีเสิกสงัด ชุมพล ทรงเษกสมรสกับ พระวรวงศ์เธอ พระองค์เจ้ารำไพประภา พระธิดาใน สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช กับหม่อมเล็ก ยงใจยุทธ และสิ้นชีพิตักษัยเมื่อวันที่ 22 กรกฎาคม พ.ศ. 2524 พระราชทานเพลิงศพเมื่อวันที่ 12 ธันวาคม พ.ศ. 2524 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
==เครื่องราชอิสริยาภรณ์==
== พงศาวลี ==
==อ้างอิง==
 
หม่อมเจ้า
ผู้ได้รับเครื่องราชอิสริยาภรณ์ ท.จ. (ฝ่ายหน้า)
ผู้ได้รับเครื่องราชอิสริยาภรณ์ ป.ม.
ผู้ได้รับเครื่องราชอิสริยาภรณ์ จ.ช.
ซางีรัน

ซางีรัน (Sangiran) คือแหล่งขุดค้นมนุษย์ชวาที่ได้รับลงทะเบียนเป็นมรดกโลกของประเทศอินโดนีเซีย ค้นพบครั้งแรกเมื่อปี พ.ศ. 2479 (ค.ศ. 1936)
== มรดกโลก ==
แหล่งมนุษย์ยุคเริ่มแรกซางีรันได้รับขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 20 เมื่อปี พ.ศ. 2539 ที่เมืองเมริดา ประเทศเม็กซิโก ด้วยข้อกำหนดและหลักเกณฑ์ในการพิจารณา ดังนี้
(iii) - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว
(iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนา ทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
== อ้างอิง ==
Sangiran Early Man Site
แหล่งมรดกโลกทางวัฒนธรรม
แหล่งมรดกโลกในประเทศอินโดนีเซีย
จังหวัดชวากลาง
แยกบางบัวทอง

แยกบางบัวทอง (Bang Bua Thong Intersection) เป็นสี่แยกจุดตัดถนนกาญจนาภิเษกกับถนนบางกรวย-ไทรน้อย ในเขตตำบลบางบัวทอง อำเภอบางบัวทอง จังหวัดนนทบุรี
== รูปแบบของทางแยก ==
สะพานข้ามทางแยกในแนวถนนบางกรวย-ไทรน้อย
ถนนระดับดินของถนนกาญจนาภิเษก ช่วงอำเภอบางใหญ่-ทางแยกต่างระดับบางบัวทอง
ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
== แหล่งข้อมูลอื่น ==
บางบัวทอง
บางบัวทอง
แยกบางพลู

แยกบางพลู (Bang Phlu Intersection) เป็นสี่แยกจุดตัดระหว่างถนนรัตนาธิเบศร์กับถนนบางกรวย-ไทรน้อย ในเขตตำบลบางรักใหญ่ อำเภอบางบัวทอง จังหวัดนนทบุรี
== รูปแบบของทางแยก ==
สะพานข้ามทางแยกในแนวถนนรัตนาธิเบศร์
ถนนระดับดินของถนนบางกรวย-ไทรน้อย
ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
== แหล่งข้อมูลอื่น ==
บางพลู
บางพลู
วงเวียนราชพฤกษ์

วงเวียนราชพฤกษ์ (Ratchaphruek Circle) เป็นวงเวียนจุดตัดถนนราชพฤกษ์ กับถนนนครอินทร์ ในเขตตำบลบางขุนกอง อำเภอบางกรวย จังหวัดนนทบุรี
== รูปแบบของทางแยก ==
วงเวียนสี่แยกจุดตัดถนนราชพฤกษ์ กับถนนนครอินทร์ ที่มาจากถนนบรมราชชนนี, ถนนรัตนาธิเบศร์, สะพานพระราม 5 และถนนกาญจนาภิเษก
สะพานข้ามทางแยกตามแนว ถนนนครอินทร์
อุโมงค์ลอดทางแยกตามแนวถนนราชพฤกษ์
ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
== แหล่งข้อมูลอื่น ==
โครงการก่อสร้างทางลอดใต้วงเวียนราชพฤกษ์ สำนักก่อสร้างสะพาน กรมทางหลวงชนบท 
ราชพฤกษ์
ช่องไขสันหลังตีบ

ช่องไขสันหลังตีบ (Spinal stenosis) เป็นโรคที่เกิดจากการตีบแคบลงของช่องไขสันหลัง เกิดการกดทับไขสันหลังและเส้นประสาท มักเกิดจากความเสื่อมตามอายุ, spinal disc herniation ภาวะกระดูกพรุน หรือเนื้องอก
== อ้างอิง ==
== แหล่งข้อมูลอื่น ==
Ncbi.nlm.nih.gov
Questions and Answers about Spinal Stenosis&nbsp;- US National Institute of Arthritis and Musculoskeletal and Skin Diseases
โรค
เวชศาสตร์ผู้สูงอายุ
ประสาทวิทยา
ศัลยกรรม